CELEX: 32006R0957
Language: hr
Date: 2006-06-28 00:00:00
Title: Uredba Komisije (EZ) br. 957/2006 od 28. lipnja 2006. o razvrstavanju određene robe u kombiniranu nomenklaturu i izmjeni Uredbe (EEZ) br. 48/90

02/Sv. 014
            
            
               HR
            
            
               Službeni list Europske unije
            
            
               212
            
         32006R0957
   
               L 175/45
            
            
               SLUŽBENI LIST EUROPSKE UNIJE
            
            
               28.06.2006.
            
         
      UREDBA KOMISIJE (EZ) br. 957/2006
   od 28. lipnja 2006.
   o razvrstavanju određene robe u kombiniranu nomenklaturu i izmjeni Uredbe (EEZ) br. 48/90
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Zbog osiguranja jedinstvene primjene kombinirane nomenklature priložene Uredbi (EEZ) br. 2658/87 potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila o tumačenju kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Zajednice, s ciljem primjene tarifa i drugih mjera u vezi s robnom razmjenom.
            
         
               (3)
            
            
               U skladu s navedenim Općim pravilima, robu iz stupca 1 tablice iz Priloga ovoj Uredbi potrebno je razvrstati pod odgovarajuće oznake KN iz stupca 2, a na temelju razloga navedenih u stupcu 3.
            
         
               (4)
            
            
               Primjereno je da u skladu s člankom 12. stavkom 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2) korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s ovom Uredbom, i to tijekom razdoblja od tri mjeseca.
            
         
               (5)
            
            
               Razvrstavanje „matričnih zaslona” u Uredbi Komisije (EEZ) br. 48/90 od 9. siječnja 1990. o razvrstavanju određene robe u kombiniranu nomenklaturu (3) dovelo je do neispravnog razvrstavanja te stoga točku 2. Priloga toj Uredbi treba brisati.
            
         
               (6)
            
            
               Odbor za Carinski zakonik nije dostavio mišljenje u roku koji je odredio njegov predsjednik u pogledu proizvoda br. 3 iz tablice u Prilogu.
            
         
               (7)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik u pogledu proizvoda br. 1 i 2 iz tablice u Prilogu,
            
         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu sukladno odgovarajućim oznakama KN iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s ovom Uredbom, mogu se nastaviti navoditi na temelju članka 12. stavka 6. Uredbe (EEZ) br. 2913/92 tijekom razdoblja od tri mjeseca.
   Članak 3.
   Točka 2. Priloga Uredbi (EEZ) br. 48/90 briše se.
   Članak 4.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 28. lipnja 2006.
      
         
            Za Komisiju
         
         László KOVÁCS
         
         
            Član Komisije
         
      
   
   
      (1)  SL L 256, 7.9.1987., str. 1. Uredba kako je zadnje izmijenjena Uredbom (EZ) br. 838/2006 (SL L 154, 8.6.2006., str. 1.).
   
      (2)  SL L 302, 19.10.1992., str. 1. Uredba kako je zadnje izmijenjena Uredbom (EZ) br. 648/2005 Europskog parlamenta i Vijeća (SL L 117, 4.5.2005., str. 13.).
   
      (3)  SL L 8, 11.1.1990., str. 16. Uredba kako je zadnje izmijenjena Uredbom (EZ) br. 705/2005 (SL L 118, 5.5.2005., str. 18.).
   PRILOG
   
               Naziv robe
            
            
               Razvrstavanje (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               
                           1.
                        
                        
                           Grafički i alfa-numerički zaslon koji se zasniva na jednobojnoj tehnologiji pasivnog matričnog zaslona s tekućim kristalima.
                           Zaslon se sastoji od sloja tekućeg kristala koji se nalazi između dva staklena lista ili ploča s brojem točkica (u 64 reda i 240 stupaca) i pločom za elektronsko sučelje u tehnologiji C-MOS.
                           Može se ugraditi s ostalim proizvodima.
                           Nije moguć prikaz video slika.
                        
                     
            
               8531 20 95
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature i tekstom oznaka KN 8531, 8531 20 i 8531 20 95.
               Zaslon ima ploču za elektronsko sučelje. Stoga se ne može razvrstati kao uređaj s tekućim kristalima iz tarifnog broja 9013 (vidjeti također Napomenu s objašnjenjem HS-a uz tarifni broj 9013 (1)).
               Zaslon ne sadrži elektroniku za reprodukciju video signala. Stoga se ne može razvrstati kao video monitor pod tarifni broj 8528.
               Zaslon je pokazna ploča iz tarifnog broja 8531 jer je sposobna samo za prikaz grafičkih i alfa-numeričkih znakova (vidjeti također Napomenu s objašnjenjem HS-a uz tarifni broj 8531 (D)).
            
         
               
                           2.
                        
                        
                           Proizvod poznat kao „LCD modul (sa zaslonom na dodir)”, u obliku aktivnog matričnog uređaja s tekućim kristalima s jedinicom pozadinske rasvjete, inverterima i pločama tiskanih krugova s kontrolnom elektronikom isključivo za upućivanje točaka. Uređaj s tekućim kristalom sastoji se od sloja tekućeg kristala između dva staklena lista. Vanjski sloj staklenih ćelija presvučen je tankim metalnim električki provodljivim i otpornim slojem.
                           Modul se zasniva na tehnologiji tankih tranzistora (TFT-u). Ima ukupne dimenzije od 34,5 (širina) × 35,3 (visina) × 16,5 (duljina) cm i dijagonalu zaslona veličine 38,1 cm (15 inča).
                           Modul ne sadrži nijedan drugi elektronički dio (na primjer, izvor napajanja, video konverter, dozimetar, podešivač itd.) ili sučelje za priključenje na druge naprave.
                        
                     
            
               8548 90 90
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature, napomenom 2.c uz odjeljak XVI. i tekstom uz oznake KN 8548, 8548 90 i 8548 90 90.
               Modul je dio koji nije prikladan za upotrebu isključivo ili pretežno uz posebnu vrstu naprave iz odjeljka XVI. Stoga se razvrstava u tarifni broj 8548 u skladu s napomenom 2.c uz odjeljak XVI.
            
         
               
                           3.
                        
                        
                           Proizvod poznat kao „LCD modul”, u obliku aktivnog matričnog uređaja s tekućim kristalima, s jedinicom pozadinske rasvjete, inverterima i pločama tiskanih krugova s kontrolnom elektronikom isključivo za upućivanje točaka.
                           Modul se zasniva na tehnologiji tankih tranzistora (TFT-u). Ima ukupne dimenzije od 75,9 (širina) × 44,9 (visina) × 4,9 (duljina) cm i dijagonalu zaslona veličine 81,6 cm (32 inča) te razlučivost od 1 366 × 768 točaka.
                           Modul ne sadrži nijedan drugi elektronički dio (na primjer, izvor napajanja, video konverter, dozimetar, podešivač itd.) ili sučelja za priključenje na druge naprave.
                        
                     
            
               8529 90 81
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature, napomenom 2.b uz odjeljak XVI. i tekstom oznaka KN 8529, 8529 90 i 8529 90 81.
               Modul se ne može razvrstati u tarifni broj 9013 jer sadrži pozadinsku rasvjetu, invertere i ploče tiskanih krugova s kontrolnom elektronikom isključivo za upućivanje točaka (vidjeti također Napomene s objašnjenjem Harmoniziranog sustava uz tarifni broj 9013 (1)).
               Modul se ne može razvrstati u tarifni broj 8473 kao dio jedinice zaslona naprave za automatsku obradu podataka jer nije prikladan za upotrebu isključivo ili pretežno s napravom za automatsku obradu podataka iz tarifnog broja 8471.
               Modul se ne može razvrstati u tarifni broj 8531 jer se ne smatra električnom napravom za vizualnu signalizaciju iz tarifnog broja 8531 ili dijelom takve naprave u pogledu njegovih značajki (vidjeti također Napomene s objašnjenjem Harmoniziranog sustava uz tarifni broj 8531).
               Zbog svojih značajki (kao što su dimenzije i razlučivost), modul se razvrstava u tarifni broj 8529 jer je prikladan za upotrebu isključivo ili pretežno s napravama iz tarifnog broja 8528.